આ પ્રસંગે અતિથિવિશેષ પદે ઉપસ્થિત મૌલાના ઈકબાલ અહમદ મદની( ઉસ્તાદે હદીષ દારૂલ ઉલુમ ફલાહે દારૈન-તડકેશ્વર),એ જણાવ્યું હતું કે આજે સમાજમાં આધુનિકતાની દોડમાં દીની શિક્ષણ પ્રત્યે લગાવ ઓછો થતો જાય છે,તેમજ દુન્યવી શિક્ષણ મોંધું થઈ રહ્યું છે,ત્યારે સમાજમાં દીની શિક્ષણની સાથે સાથે દુન્યવી શિક્ષણ આપવાની કપરી કામગીરી બચ્ચોકાં ધર શૈક્ષણિક શંકુલમાં થઈ રહી છે, તેઓએ કહ્યું હતું કે આજે વૈજ્ઞાનિકો અનેક સંશોધનો બાદ જે વાત કહી રહ્યા છે,તે વાત આજથી ૧૪૦૦ વર્ષ પૂર્વે કુરઆનમાં દર્શાવી છે,તેઓએ બોર્ડનાં પરિક્ષાર્થીઓને શૈક્ષણિક ક્ષેત્રે પ્રગતિ કરવા અનુરોધ કર્યો હતો.